Insulae de Cook
Insulae de Cook Res apud Vicidata repertae: Terra continens: Oceania Locus: 21°14′0″S 159°47′0″W Caput: Avarua Gestio Princeps: Carolus III (rex Britanniarum) Praefectus: Henry Puna Consilium: Parliament of the Cook Islands Situs interretialis Populus Numerus: 17 434 Sermo publicus: Anglice, Cook Islands Maori Zona horaria: UTC−10:00, Pacific/Rarotonga Moneta: New Zealand dollar, Cook Islands dollar Commemoratio Paean: Te Atua Mou E Sigla ISO CK, COK, 184; IOC COK Dominium interretiale: .ck Praefixum telephonicum: +682 Tabula aut despectus Insulae de Cook seu Cookenses (Rarotongane Kūki 'Āirani, Anglice Cook Islands, olim Hervey Islands) sunt res publica parlamentaria democratica sui iuris in Oceano Pacifico Australi sita, cum Nova Zelandia consociata. Quindecim parvulae insulae totam aream 240 chiliometrorum quadratorum habent, sed eius zona oeconomica exclusiva 1 800 000 chiliometra quadrata oceani tegit. Praecipua incolarum sedes in insula Rarotonga (14 153 incolarum anno 2006) sunt, ubi internationalis aëroportus est. Multi incolae Cookenses in Nova Zelandia habitant, praesertim in Insula Septemtrionali quam in Insulis Cook. Secundum anni 2006 censum, 58 008 incolarum se ethnice Cookiensium Maorianorum prognati identificabant. Cum circiter 100 000 salutatoribus insulas anno pecuniario 2010-11 visitantibus, periegesis praecipua nationis industria est, et ductorium oeconomiae elementum, longe ab re argentaria exōchōria, margaritis, et marinis pomorumque exportationibus. Res defensionis et externae Novae Zelandiae responsalitas sunt, consultis Insulis Cook. Nuperrime, Insulae de Cook magis magisque liberas rationes externas adoptaverunt. Quamquam Cookienses Novae Zelandiae cives sunt, Cookiensium statum habent, qui aliis Aotearoanis civibus non datur.